Heraklova borba s lernejskom Hidrom
<s>Heraklova borba s lernejskom Hidrom, ulje na platnu španjolskog baroknog slikara Francisca de Zurbarána.</s><s>Riječ je o slici koja prikazuje Heraklovu borbu s lernejskom Hidrom, jednim od dvanaest zadataka koje mu je postavio kralj Euristej.</s><s>Grčki junak morao ih je obaviti kao uvjet za dolazak na Olimp (a time i besmrtnost) te kako bi skinuo ljagu sa sebe budući da je u napadu ludila ubio djecu koju je imao s Megarom.</s>

<s>Lernejska Hidra bila je mitološko biće sa zmijskim tijelom i mnogo zmijskih glava te otrovnim dahom a obitavala je u lernejskom jezeru.</s><s>U borbi s njome, Heraklo je vidio da nakon što joj odsječe jednu glavu, ubrzo narastu dvije nove.</s><s>Shvativši da je tako ne može pobijediti, Heraklo je zamolio svog nećaka Jolaja za pomoć.</s><s>Naime, grčki junak se dosjetio da se spale Hidrine rane nakon što joj se odsjeće glava.</s><s>Tako je Heraklo krenuo odsjecati Hidrine glave dok je Jolaj spaljivao njene rane.</s><s>Djelo prikazuje upravo taj završni prizor.</s>

<s>Sam Heraklo bio je de Zurbaránu velika inspiracija tako da je naslikao još dva djela vezana uz život ovog grčkog junaka.</s><s>Tako postoje ulja na platnu vezana uz Heraklovu borbu s nemejskim lavom te njegovu smrt na lomači.</s><s>Sva tri djela nalaze se u u madridskom muzeju Prado.</s>

<s>Veze 
Heraklova borba s nemejskim lavom
Heraklova smrt</s>

<s>Izvori</s>

<s>Slike baroka
Slike 1634.</s><s>Authority control 2</s>

